
Svrha priručnika je uz jednostavan prikaz prakse 
djelovanja platforme i Saveza KAoperativa približiti 
sudioničko upravljanje kao učinkovit put u stvaranje 
dobrih i stabilnih uvjeta za razvoj nezavisne kulture. 
Jezik i forme kojima se zagovarački procesi koriste 
mogu široj javnosti a čak i samim dionicima biti 
nejasni ili se činiti teško primjenjivi, stoga smo 
naredne stranice posvetili onima kojih se težnja za 
društveno-kulturnim centrom u Karlovcu tiče, a to 


smo zapravo - svi. 





ti Biti 
građanin 
težak je 
posao. 


Maja Purgar, Grad Karlovac 


UVOD 


Kako bi opstala, većina biljnih i životin¬ 
jskih vrsta na Zemlji primjenjuje neki 
oblik suradnje. No, kad su ljudi u 
pitanju, iznova se pokazuje da je surad¬ 
nja vještina koja se uči. 

Platforma i Savez KAoperativa pokrenuti 
su kako bi okupili udruge i inicijative 
koje žele surađivati u području zago¬ 
varanja boljih uvjeta za razvoj neza¬ 
visne kulture u Karlovcu. Višegodišnji 
je to proces obilježen različitim fazama 
među kojima je, osobito u početku, bilo 
trenutaka kad se trebalo odlučiti - odu¬ 
stati ili biti još uporniji. Jer, čime god se 
odaberemo baviti, očekujemo vidljiv i 
mjerljiv rezultat. Međutim, u većini zag- 
ovaračkih procesa, put do zadovoljava¬ 
jućeg rješenja nije ni brz ni lak a kamoli 


predvidljiv. Okolnosti se neprestano 
mijenjaju - političke, društvene, ekon¬ 
omske. Svemu tome treba se prilagoditi 
i biti ne samo strpljiv već i spreman na 
ponavljanje. 

0 složenosti i izazovima ovog procesa 
KAoperativa kontinuirano izvještava 
u godišnjem pozicijskom dokumentu 
Operandum. Jer, radi se o dugoročnom 
kirurškom zahvatu u kojem se suradnja 
pokazuje kao najčvršći šav. 

Ovaj je priručnik sastavljen u namjeri 
da sve uključene motivira na nastavak 
suradnje, a sve ostale na razumijevanje, 
podršku, pridruživanje ili pak pokretanje 
sličnih promjena u vlastitom okruženju. 

KAoperativa se od 2012. godine do sada razvila iz malene 
lokalne inicijative za prostore nezavisne kulture u progresivnog 
aktera koji zagovara i provodi inovativan i participativan model 
upravljanja resursima u kulturi. Stručnost koju je KAoperativa 
stekla, kao i kapacitet da inicira i provodi aktivnosti od značaja 
za širu zajednicu ujedno je i posljedica sudjelovanja u procesima 
koji se događaju na nacionalnoj razini. Unatoč evidentnom 
razvoju i doprinosu lokalno i nacionalno, činjenica je da promjene 
dolaze polako, nezavisni sektor i dalje hoda po tankoj liniji 
održivosti i nedovoljno je valoriziran od strane lokalnih vlasti. 

Da bi se nezavisna kultura u Karlovcu održala, ali i da bi se ove 
prakse nastavile uspješno primjenjivati, potrebno je unaprijediti 
komunikaciju na svim razinama, ali i konstantno propitivati i 
poboljšavati ostvarene modele suradnje. 


Domagoj Šavor, Poluga/KAoperativa 

INICIJATIVA 


Svakoj promjeni prethodi inicijativa. To je želja, 
namjera pojedinca, ili grupe za postavljanjem 
pitanja i traženjem odgovora koji mogu postati 
pokretač rasprave, rješavanja problema i napretka 
u lokalnoj ili čak široj zajednici. 


Platforma KAoperativa okupila je pojed¬ 
ince i udruge odlučne u traženju boljih 
uvjeta za rad i razvoj nezavisne kulture 
u Karlovcu. Čitavi je proces doveo do 
suradnje s javnim sektorom kojom se 
zajednički pokreće društveno-kulturni 
centar Hrvatski dom. 

Nezavisna kultura nastaje u zoni nein- 
stitucionalnog i nekomercijalnog a 
obuhvaća interdisciplinarnost, aktivi- 
zam i društvenu kritiku. Takvi programi 
u Karlovcu ne postoje od jučer no njihov 
kontinuitet bio je narušen nedostatkom 
adekvatne potpore i infrastrukture, što 


je naročito bilo vidljivo u mjesecima 
kad se programi nisu mogli održavati 
na otvorenim, vanjskim prostorima. 

No, kontinuitet je uspjela održati 
KAoperativa koja je djelujući od 2012. 
godine zagovaranjem za transparentno 
odlučivanje i financiranje programa i 
organizacija u nezavisnoj kulturi potak¬ 
nula Grad Karlovac na otvorenost u 
suradnji i suodlučivanju što je rezulti¬ 
ralo razvojem i povezivanjem organi¬ 
zatora, programa, korisnika, publike i 
konačno - prostora. 

Nezavisna kulturna scena, kao i ona institucionalizirana, za 
svoje djelovanje mora imati osigurane potrebne uvjete. Ti uvjeti 
uključuju kontinuiranu financijsku potporu iz više izvora te 
infrastrukturu koja zadovoljava sve programske potrebe što 
obuhvaća opremljeni scenski prostor, prostor za pripreme i probe 
programa, rezidencijalne programe, skladištenje opreme, uredske 
prostore, prostor za smještaj gostujućih umjetnika. Također, 
neophodno je da samim djelatnicima u nezavisnoj kulturi budu 
omogućeni uvjeti kako bi se nesmetano posvetili promišljanju, 
planiranju, razvoju, organiziranju, realizaciji i evaluiranju 
programa uz nezaobilaznu povezanost s ostalim scenama u 
državi i šire. 


Operandum, 2013. 


Platfoma KAoperativa trenutno broji 
dvanaest organizacija/članica: Art 
Root, Carpe Diem, Eko Pan, inicija¬ 
tiva Ft2, F.R.E.E.D.A.N.C.E. Karlovac, 
Infinitum, KA-MATRIX, Kinoklub Kar¬ 
lovac, Polka, Poluga, Studio 8 i Savez 
udruga KAoperativa. Okupljene udruge 
zaslužne su za brojne manifestacije 


u Karlovcu, poput Hibridnog grada, 
Karlovac Dance Festivala, LED Fešta, 
Riječnog kina, Four River Film Festivala, 
Kabine, F12, Udara groma i brojnih dru¬ 
gih, koje se održavaju tijekom godine a 
kulturnoj slici Karlovca doprinose prim¬ 
jenom zanimljivih, inovativnih praksi i 
suradnji. 

Nakon niza aktivnosti vezanih uz pobol¬ 
jšanje uvjeta za rad udruga i inicija¬ 
tiva u nezavisnoj kulturi u Karlovcu, 
članice platforme KAoperativa i pred¬ 
stavnici Grada Karlovca složili su se da 
se zgrada Hrvatskog doma prenamjeni 
u suvremeni društveno-kulturni centar 
čime bi se ostvarili održivi uvjeti za dal¬ 
jnji razvoj nezavisne scene te širenje 
publike i kulturnih sadržaja u gradu. 

Kako je tijekom nekoliko godina djelo¬ 
vanja platforma postala relevantan 
sudionik na lokalnoj civilnoj sceni, u 
proljeće 2014. godine u partnerstvu s 
Gradom Karlovcem prijavljuje pilot pro¬ 
jekt Prostori (su)djelovanja na natječaj 


Nacionalne zaklade za razvoj civilnog 
društva s ciljem definiranja modela 
održivosti budućeg društveno - kul¬ 
turnog centra u zgradi Hrvatskog doma. 

U prosincu 2014. godine osnovan je 
Savez udruga KAoperativa koji od 
2016. godine temeljem trogodišnjeg 
sporazuma s Gradom Karlovcem upra¬ 
vlja prostorom Male scene Hrvatskog 
doma. 

Savez KAoperativa čini šest organi¬ 
zacija: Poluga, KA-MATRIX, Kinoklub 
Karlovac, Infinitum, Studio 8, Polka i 
Carpe Diem. 


Uspjeh svakog zagovaračkog procesa ovisi o stupnju moti¬ 
vacije i povezanosti pokretača i članova inicijative. Postignuti 
rezultati trebaju tome biti poticaj no često se događa suprotno 
pa se inicijative raspadnu ili gase na pola puta a zajedničke 
interese preuzmu pojedinačni. Uspjeti kontinuirano djelovati 
za opće dobro svrha je, najveće postignuće, ali i najveći izazov 
djelovanja u području javnih politika. 

Čuješ da je bilo dobro pa dođeš drugi tjedan. 
A ovako, bilo je dobro, bit će opet na godinu. 
Opuštenije je. 


Ali bitno je da se tu privuku ljudi. Da oni znaju da će tu moći 
provesti dobro vrijeme, da će tu biti dobar program. Hrvatski je 
nekad bio institucija. U Karlovcu mi danas nemamo kina, jedino 
Zorin dom. Sve se svodi na kafiće, ići po njima, tamo sjediti, 
pričati. Ovdje ipak mogu imati kulturnu, glazbenu scenu, razne 
aktivnosti kao što je penjanje i vježbanje. Time privući raznolike 
aktivnosti jer je to ipak velika zgrada i da se postepeno obnavlja, 
mnogo mladih ljudi bi moglo tu naći svoj interes. 



Takav prostor bi u Karlovcu i trebao, zapravo 
takav prostor očito treba i ugnijezdio se u 
Hrvatskom domu. 


Istraživački izvještaj za Savez KAoperativa, 
2019. - 2020. godina, intervjui s korisnicima 


PROSTORI 


Unapređenje uvjeta za rad organizacija u nezavis¬ 
noj kulturi podrazumijevalo je i rješavanje pitanja 
i dodjelu adekvatnog i opremljenog prostora za 
djelovanje te financijsku potporu za hladni pogon i 
programe. Hrvatski dom bio je logičan izbor. Zgrada 
je to, koja je od svog nastanka dvadesetih godina 
prošlog stoljeća bila ono što danas nastoji ponovno 
postati - aktivan društveno-kulturni centar. 


Između onoga stoje Hrvatski dom bio i 
onoga što je taj prostor danas, stoji got¬ 
ovo čitavo stoljeće života obilježenog 
događajima, ljudima, politikama, društ¬ 
venim promjenama, dobrim i lošim - 
kako kad i kako za koga. Hrvatski dom 
preživio je sve što ga je snašlo no 
njegova je povijest tek površno doku¬ 
mentirana. Hrvatski dom danas većinom 
živi zabilježen u ponekom novinskom 
članku, zapisniku, fotografiji, a najviše 
u sjećanjima brojnih generacija koje 
su velik dio svoje mladosti provele u 


prostoru u kojem se okupljalo, družilo, 
raspravljalo, izvodilo, plesalo, svađalo i 
ljubilo. Po mnogočemu, Hrvatski dom 
je bio i ostao kultno mjesto. Po mno¬ 
gočemu, Hrvatski dom je odražavao 
duh vremena i utjecao na brojne pojed¬ 
ince koji su ostavili trag na karlovačkoj 
društvenoj i kulturnoj sceni. Po mno¬ 
gočemu i za mnoge, Hrvatski dom je 
bio i ostao - prvi. 

Slijedom niza nesretnih okolnosti i 
odluka kojima je upravljanje prostorom 

1989. Hm...ili 1990.? Ne mogu se sjetiti da li je prvi bio koncert 
Prljavaca ili Psihića. Kartu i zapis svega imam u dnevniku koji 
je pospremljen u trezoru prošlosti na Baniji. Božičevićka i ja 
imale smo samo 14 godina i same smo išle u "Hrvatski". Nitko 
nas nije pitao za godine na ulazu i šanku. Šank je bio gore i za 
njim je radila cura iz Duga Rese, mislim da su je zvali Pipi ili 
Pipa. Sjećam se tog romantičnog polumraka i prljavog zahoda. 
Prvi poljupci i stiskavci, plakanje na "Nothing compares to you", 
imitiranje Martike, skakanje na NKOTB i Bon Jovia. Razmjenjivale 
smo odjeću za tu subotu. Živjeli smo za tu subotu i onda je 
počeo rat. Iza rata nastavili smo ",živjeti" na Maloj Sceni. Skakali 
smo po našem stejdžu, upadali u rupu na njemu, gnjavili Ivku 
i Mastena sa svojim željama i prohtjevima. Rađale su se nove 
ljubavi. Ujutro bi kao vampiri izlazili na danje svjetlo. Bili smo kao 
u filmu “I konje ubijaju zar ne?”, samo sretni. 


Sanja 


dovelo do propadanja zgrade, Hrvatski 
dom je danas većim dijelom neupo¬ 
trebljiv. Glavni ulaz u zgradu i veliku 
dvoranu je zatvoren, statika ne ulijeva 
sigurnost a stanje krovišta značajno 
utječe na opće stanje svih prostora. 
Svemu navedenom donekle i tvrdoglavo 
odolijeva Mala scena Hrvatskog doma, 
klupski prostor koji nastao zatvaran¬ 
jem pozornice velike dvorane, za gen¬ 


eracije koje su stasale osamdesetih i 
devedesetih godina bio je i ostao kultno 
mjesto. Na sceni se od početka živjela 
i stvarala drugačijost, a takav je imidž 
zadržala do danas. Prostor je 2013. 
godine obnovio vlasnik zgrade, Grad 
Karlovac, dok slijedom javnih poziva 
Malom scenom HD upravlja Savez 
KAoperativa. 


prema društveno kulturnom centru 

Mala scena HD danas godišnje broji 
oko 10 tisuća korisnika i posjetitelja na 
više od 500 programa, lako se radi o 
primarno klupskom prostoru, u nedo¬ 
statku adekvatnije infrastrukture, na 
Sceni se održavaju i radionice, preda¬ 
vanja, izložbe, predstave i performansi. 

U proljeće 2019. godine u dio prostorija 
desnog krila useljava Kinoklub Karlovac 
kao prva članica Saveza KAoperativa 
koja u zgradi ima mogućnost samos¬ 
talno djelovati. 


Zahvaljujući sufinanciranju Europske 
unije, u ljeto 2020. godine uređuje se 
okoliš lijevog krila zgrade. Projekt tkz. 
Urbanog parka Hrvatskog doma potpi¬ 
suje arhitektonski tim tvrtke POP-AP s 
ciljem stvaranja lako održive površine 
s oplođenjem, pozornicom i rasvjetom 
čime se omogućuje razvoj programa, 
suradnji i publike a sve kako bi se 
ukazalo na stvarnu potrebu potpune 
revitalizacije zgrade i pokretanje društ- 
veno-kulturnog centra Hrvatski dom. 


Organizatori i programi u nezavisnoj kulturi u Karlovcu kroz 
godine djelovanja prilagodljivošću skromnim uvjetima u 
kojima stvaraju ukazali su na izvedbeni potencijal brojnih 
lokacija no potreba za jednim, zajedničkim, funkcionalnim i 
održivim prostorom time nije ništa manja. Naprotiv, uređenje, 
opremanje i pokretanje društveno-kulturnog centra zadovol¬ 
jenje je univerzalne potrebe svih koji djeluju u području neza¬ 
visne kulture. Tu se ne radi samo o osiguravanju tehničkih i 
materijalnih uvjeta za rad i izvedbe. U osnovi, riječ je o potrebi 
za stvaralačkim okupljalištem, prostorom zajednice, domom 
u kojem prevladavaju osjećaji slobode, ugode i pripadnosti. 
Pokretanje društveno-kulturnog centra čimbenik je razvoja 
aktivne zajednice. 

Ušli smo u mehanizam za koji smatram da je ona prilika koju 
smo propustili, a mogli smo ju imati pred par godina. I sada ju ne 
smijemo propustiti. I tu bio nam mogao biti taj okvir gdje su neki 
gradovi to iskoristili. Hrvatski dom je idealna projekcija za takvo 
što i sada se treba pripremiti za to. Tu bi htjela ljudi koji se njime 
bave, da u tom dijelu budu malo agresivniji predlagači što i kako. 
Da svi budu zainteresirani, da u tom dijelu ne budemo zadovoljni 
s radionicama i sa primjerima dobre prakse iz drugih sredina. 
Nego da si damo zadatak „ajmo dalje". 


Jer s jedne strane smatram da je ok zadržati stari izgled 
doma, a s druge strane ne možemo otići korak naprijed ako 
nešto ne promijenimo. Tako da mislim da bi tu bila najbolje 
neka kombinacija starog i modernog. Znači da ako se Hrvatski 
dom uredi da zadrži taj svoj vizualni identitet, koji iskreno nije 
baš nešto pretjerano privlačan, baš nije nešto ,,Wow kako je 
prekrasan". Ali je to upravo ono što njemu daje štih „gle pa to je 
Hrvatski dom, to treba tako izgledati". 



Ja ti mogu ispričati priče koje su pričali meni. To je bio jedini 
prostor u gradu, pričamo već od 70-ih i 80-ih, da ne stavimo krivi 
kontekst, pričamo da su ovdje bili jedini plesnjaci u gradu. Svi su 
dolazili ovdje. Tada je to bio prostor koji je bio otvoren apsolutno 
za sve, i to je ono što treba vratiti. 


Istraživački izvještaj za Savez KAoperativa, 
2019. - 2020. godina, intervjui s korisnicima 

LJUDI 


Ljudi su razlog pokretanja društveno kulturnih 
centara i ljudi su temelj dobrog sudioničkog 
upravljanja. Bez ljudi, razmišljati o prostorima 
i sadržajima kojima ćemo ih ispuniti, bilo bi 
besmisleno. 


Kad govorimo o nezavisnoj kulturi 
u Karlovcu, ona postoji znatno duže 
no što se taj pojam počeo učestalije 
koristiti. 

Takvi su se programi u Karlovcu pro¬ 
vodili u Hrvatskom domu u tadašnjem 
Klubu mladih Bratstvo-jedinstvo i u 
Centru za kulturu Zorin doma (danas 
Gradsko kazalište Zorin dom) te u okviru 
drugih inicijativa. Tijekom poratnih 
90-tih i početkom 2000-tih Mala scena 
Hrvatskog doma postala je inkubator 
oko kojeg se u najvećoj mjeri okupljala 
nezavisna glazbena, umjetnička i aktiv- 


istička scena u Karlovcu, djelujući bez 
potpore lokalne uprave i ministarstava, 
a prostor i programi održavani su iskl¬ 
jučivo zahvaljujući međunarodnim don¬ 
acijama i samofinanciranju. Udruge 
poput Domaćih, KA-MATRIX-a, Poluge, 
Carpe Diema, Kinokluba, Infinituma i 
FREEDANCE-a posljednjih su desetl¬ 
jeća poticale, okupljale i povezivale 
programe, organizatore i publiku što 
je dovelo do jasne potrebe za osniv¬ 
anjem zagovaračke mreže okupljene 
u platformu KA-operativa. Potreba za 
odgovarajućom infrastrukturom bila 
je naglašavana od samog početka. U 

nedostatku prostora, programi su se 
većinom održavali u ljetnim mjesec¬ 
ima, u javnim prostorima i na gradskim 
površinama: Stari grad Dubovac, Fogi- 
novo kupalište, šanac i promenada, 
poligon Kinološko-športskog kluba Kar¬ 
lovac, Radićeva i okolne ulice, trg bana 
Jelačića... 

Osim potrebe za prostorom, bio je 
jasan i izostanak logističke i tehničke 
podrške a preuzimanjem upravljanja 
prostora Male scene Hrvatskog doma 
tek su djelomično ublaženi, ili riješeni 


ovi nedostaci. Tim više što aktere u 
nezavisnoj kulturi danas ne čine samo 
udruge već inicijative i pojedinci kojima 
nedostaje organizacijskog iskustva i 
tehničkog znanja pa je shodno tome, 
nastala potreba i za prijenosom znanja, 
nabavom opreme i angažmanom 
volontera. 

Specifičnost Karlovca je i kontinuitet u 
fluktuaciji ljudi kako na društvenoj tako 
i na političkoj sceni, zbog čega se neki 
procesi periodički ponavljaju, što utječe 
na razvoj i organizatora i publike. 


Nezavisna kulturna scena u Karlovcu organizam je 
koji zahtjeva i stvara takve aktere koji su istovremeno 
organizator i korisnik, autori i aktivan sudionik procesa 
nastanka, plasiranja i evaluiranja sadržaja. Pokretanje 
društveno-kulturnog centra izravna je podrška razvoju 
povezujućih odnosa dionika u kulturnom životu grada. 


prema društveno kulturnom centru 

ODNOS BUDUĆEG 
DKC-A I NEZAVISNE 
KULTURE U KARLOVCU 


Budući društveno kulturni centar 
prvotno će doprinijeti rješavanju dva 
problema s kojima se susreće neza¬ 
visna kulturna scena u Karlovcu, a to 
su prostorni resursi i administrativno 
tehnička organizacija kod izvedbe 
programa. Dok u ljetnim mjesecima 
scena nalazi alternativne prostore za 
svoje izvedbe, u zimi se ovaj problem 
pokazao kao dugoročan s malim naz¬ 
nakama za njegovo rješavanje. Također, 
unutarnji prostor koji se često izna¬ 
jmljivao za provedbu programa koji 
zahtjeva veću kvadraturu nije se poka¬ 
zao kao adekvatan, a osim samog 
rasporeda prostora, s njime nije dola¬ 
zilo i tehničko osoblje koje bi trebalo 
pokazati i postaviti potrebnu tehniku i 
organizaciju prostora. 

Otvaranje društveno kulturnog centra 
omogućiti će bolju prepoznatljivost 


nezavisne kulture čiji će se raznoliki 
programi odvijati u budućem prostoru 
- od audio vizualnih, interdisciplin¬ 
arnih, glazbenih, plesnih i dr., s time da 
neće zamijeniti dosadašnje prostore u 
kojima pojedine organizacije djeluju, 
već će služiti kao nadopuna, posebno 
pojedincima i neformalnim skupinama 
u kulturi koji su do sada teško pronala¬ 
zili prostor za svoj kulturni izričaj. Pre¬ 
poznatljivost i manjak neizvjesnosti oko 
izvedbe programa dovesti će i do veće 
otvorenosti prema građanstvu koje će 
biti sklonije posjećivanju prostora/pro¬ 
grama koji će davati jasnu sliku o tome 
čemu on služi. Zasigurno, i veća kon¬ 
centracija kulturne scene na jednom 
prostoru omogućiti će jednostavnije 
međusobno povezivanje i suradnju na 
području interdisciplinarne umjetnosti 
koja je ujedno i važna za sam razvoj 
publike. 

Čak i Strategija kulturnog razvoja grada 
Karlovca 2014.-2024. navodi Hrvatski 
dom i potrebu njegovog opremanja 
kao prepoznatog prostora za kulturu. 
Mala scena Hrvatskog doma i Urbani 
park zasigurno doprinose ostvarenju 
tog cilja i već sada osiguravaju jedan 
dio prostornih i tehničkih uvjeta za rad 
nezavisne kulture u Karlovcu. 

Kultura je oduvijek bila dio društva, čak 
i njegov pokretač, ne samo u socijal¬ 
nom, već i gospodarskom smislu. Otva¬ 
ranjem društveno kulturnog centra na 
nekada važnom mjestu socijalne inte¬ 
gracije građana nastavlja se kulturni 
proces u razvoju društva. Njegovim 


osiguravanjem za programe nezavisne 
kulturne scene, ali i širenjem aktiv¬ 
nosti i djelatnosti koje će se u njemu 
odvijati ostvaruje se mnogostruki pozi¬ 
tivan učinak na cijelo društvo. Da bi ono 
uspjelo, važno je imati dobar model 
upravljanja koji se treba temeljiti na 
sudioničkom konceptu kako bi se omo¬ 
gućila svima jednaka prilika za sudjelo¬ 
vanjem u kulturi te kako bi se olakšala 
distribucija kulturno umjetničkih radova 
i promicala kulturna raznolikost. 


Manuela Kasunić, 
KA-MATRIX/KAOPERATIVA 



SURADNJA 


Suradnja je 
transformacija. 


Demokracija nudi mnoge alate uz koje 
možemo postati aktivni članovi društva. 
Kao takvi, imamo priliku utjecati i ukl¬ 
jučivati se u procese odlučivanja. Una¬ 
toč tome, građanski angažman danas 
se najbolje ogleda u prisutnosti na 
društvenim mrežama gdje je nerijetko 
sveden na reakciju kojoj niti prethodi 
niti slijedi stvarna akcija. Upravo to 
je ono što sudioničko / participativno 
upravljanje pokušava mijenjati. 

U sudioničkom upravljanju sudjelovanje 
ne podrazumijeva samo ulazak u igru, 
nego se odnosi i na pravila igre, odnosno 
na uvjete u kojima se ta igra odvija. 
Razumijevanje tih pravila i mogućnost 
njihova stvaranja čine ključnu razliku. 
Sudjelovanje tada postaje alat za pozi¬ 
tivne promjene. (N. Sternfeld). 


Sudioničko upravljanje stoga pred¬ 
stavlja najviši stupanj sudjelovanja koje 
počiva na ideji prenošenja i decentral¬ 
izacije struktura moći. Sudioničko upra¬ 
vljanje postizanje je stvarne suradnje 
temeljene na odnosu povjerenja svih 
uključenih u proces. 

Zgrada Hrvatskog doma dobar je 
primjer koliko način upravljanja može 
odrediti sudbinu prostora. Posljednjih 
trideset godina nizale su se loše odluke: 
od prepuštanja zgrade u ruke političke 
stranke preko parcijalnih privatnih 
investicija kratkog vijeka. Od središta 
gradske društvenosti, Hrvatski dom je 
postao pacijent na aparatima koji čeka 
na transplantaciju gotovo svih organa. 

Suradnja za razvoj 




Sudionički model upravljanja podrazumijeva proces davanja 
ovlasti i osnaživanja svih uključenih za zajedničko donošenje 
odluka, gdje dakle odluke neće donositi pojedinac nego kolektiv. 


Sani i suradnici, 2015. 


Od 2013. godine platforma KAopera- 
tiva iniciranjem javnih rasprava, tribina, 
istraživanja i radionica uspješno koristi 
demokratske mehanizme zagovara¬ 
jući dobro upravljanje kroz sudioničko 
odlučivanje o daljnjoj sudbini Hrvatskog 
doma. Ova neformalna inicijativa pre¬ 
rasla je u Savez udruga KAoperativa, 
osnovan u prosincu 2014. godine s 
ciljem upravljanja javnim prostorima. 
Savez s Gradom Karlovcem, vlasnikom 
prostora Hrvatskog doma, uspostavlja 
civilno-javno partnerstvo u okviru kojeg 
razvija jedinstveni model sudioničkog 
upravljanja Malom scenom Hrvatskog 
doma. Ovome je prethodio model koji 
je uključivao gradsku tvrtku Mladost 
zaduženu za upravljanje i održavanje 
prostora no ovo se rješenje nije poka¬ 
zalo učinkovitim; Mladost nije poka¬ 


zivala značajniji interes pa udruge 
takvim upravljanjem nisu bile zadovo¬ 
ljne. Osnovano je Programsko vijeće i 
pokrenut uspješan pilot projekt koji je 
doveo do razine povjerenja između jav¬ 
nog i civilnog sektora. 

Pojam i praksa suradnje ne podrazumi¬ 
jevaju isključivo razinu javno - civilnog 
već je to odnos koji se svladava i unutar 
samog civilnog sektora. S obzirom da 
se Savez Kaoperativa primarno bavi 
upravljanjem prostora, programiranje 
je prepušteno udrugama, inicijativama i 
zainteresiranim pojedincima. Organiza¬ 
tori putem online obrasca predlažu pro¬ 
grame o kojima odlučuje Programsko 
vijeće a Savez preuzima daljnju komu¬ 
nikaciju i tehničku podršku. 


Promatramo li Hrvatski dom izvana, s razlogom ćemo pomisliti 
kako se nije učinilo osobito puno. No, s druge strane derutne 
fasade i razbijenih prozora, odvijaju se procesi koji polagano, ali 
kontinuirano transformiraju lokalne kulturne politike stvarajući 
dobre uvjete za daljnji razvoj nezavisne kulture u Karlovcu. 


prema društveno kulturnom centru 

Kulturna događanja ne provode se isključivo u kazalištima, 
muzejima, koncertnim dvoranama i drugim kulturnim 
ustanovama već i na gradskim ulicama, na trgovima, 
u parkovima i neformalnim prostorima. To čini kulturu 
dostupnom najširem krugu građana i sigurno doprinosi 
razvoju ugodnijeg životnog okruženja. 

U posljednje vrijeme karlovačka nezavisna kulturna scena 
intenzivno se okrenula široj zajednici kao ključni akter 
koji inzistira na suradnji građana, njihovom uključivanju u 
procese donošenja odluka i praćenju provedbe. 

Nezavisna kulturna scena odavno više nije alternativna, a 
povezivanja kulturnih aktera grada i građana u jednoj misiji, 
zajedničko umreženo djelovanje i inzistiranje na civilnoj 
participaciji u procesima donošenja odluka ne znači samo 
razvoj nezavisne kulture. Takav put nema alternative, to je 
postao temelj razvijene zajednice u kojoj svaki građanin ima 
prava, ali i odgovornosti. 


Damir Mandić, gradonačelnik 


Suradnja za razvoj 



Sudioničko upravljanje koje se provodi na temu Hrvatskog doma pred¬ 
stavlja veliki korak u suradnji Grada Karlovca i organizacija civilnog 
društva, odnosno Saveza udruga KAoperativa. 


Hrvatski dom, svojom povijesti i kolektivnom memorijom zaslužuje 
svoje mjesto budućeg DKC-a. Proces ostvarivanja tog cilja je započeo 
upravo zagovaračkim procesom i otvorenom komunikacijom na inici¬ 
jativu KAoperative prema predstavnicima Grada. Suradnja koja se ost¬ 
varila je vrlo dobra jer se ostvarila na nekoliko razina, od operativne do 
dužnosničke kao i predstavnike ustanova u kulturi. Perspektiva koja 
se otvorila na taj način je znatno šira što je rezultiralo dobrim temel¬ 
jem sudioničkog upravljanja. 


Kroz pristup zainteresirane javnosti u proces donošenja odluka veza¬ 
nih za kulturu i budući DKC postigla se podjela odgovornosti u upravl¬ 
janju i donošenju odluka. Uloge koje su se postigle kroz zagovarački 
proces osiguravaju veći broj zainteresiranih pojedinaca, neovisno o 
položaju - Grad ili udruga, što rezultira većim brojem zainteresiranih 
da se projekt i cijela priča odradi do kraja. 

Zagovaračkim procesom se osiguralo da se ideja digne odozdo, ideja 
koja računa na javne resurse a iskorištava ih na način koji je prihvatljiv 
i poželjan cijeloj zajednici. 


Marinko Pleskina, Grad Karlovac 



Model sudioničkog upravljanja Malom scenom HD, koji je već 
prepoznat kao primjer dobre prakse, bio je dobar temelj i neprocjenjivo 
iskustvo u razvoju modela upravljanja kroz projekt Hrvatski dom u 
centru. Sudioničko upravljanje je živi proces koji treba sadržavati jasno 
podijeljene uloge, prava i obveze svih dionika te se prije svega temeljiti 
na pravovremenoj razmjeni informacija i međusobnom povjerenju. 
Osobno mislim da smo provedbom ovog projekta to i pokazali, 
odnosno razvili nove razine razumijevanja međusobnih različitosti što 
je najbitnji korak prema zajedničkom cilju - DKC-u Hrvatski dom. 


Davorka Radović, Grad Karlovac 

DRUŠTVO I KULTURA 


Jako je važno da potencijalni korisnici bez obzira na to koje 
životne dobi biii, to počnu doživljavati kao mjesto gdje odlaze. 
A oni to mogu početi tako doživljavati jedino ako se opseg 
sadržaja proširi. 


Istraživački izvještaj za Savez KAoperativa 
(2019.-2020.), intervjui s korisnicima 


Društveno-kulturni centri prostori su okupljanja i 
povezivanja zajednice koji produkcijom i ponudom 
različitih kulturnih sadržaja između organizatora, 
korisnika i publike stvaraju osjećaj pripadnosti. 

To su prostori stvaranja, druženja i ugode u kojima 
se stječu i razmjenjuju znanja i vještine te zadovol¬ 
java ljudska potreba za socijalizacijom i dijeljenjem 

Društveno-kulturni centri lokalni su proizvod 
koji nastaje i razvija se prepoznajući i uvažava¬ 
jući potrebe zajednice. To su mjesta gdje kultura i 
druge aktivnosti proizvode tip javnosti koji stvara 
kritičnost i kontinuirani javni program. 


Suradnja za razvoj 



Društveno-kulturni centri u Europi su 
počeli nicati sredinom prošlog stoljeća 
i održali su se do danas kao prostori 
koji izravno komuniciraju, prepoznaju 
i zadovoljavaju potrebe okruženja u 
kojima se nalaze. U Hrvatskoj ih se 
ponovno počelo vrednovati tijekom 
posljednjeg desetljeća, u kontekstu 
promišljanja o dobrom upravljanju 
napuštenim javnim prostorima. Takve 
aktivnosti trenutno se odvijaju u pros¬ 
torima u Zagrebu, Čakovcu, Rijeci, Puli, 
Splitu i Dubrovniku. Svaki od tih pros¬ 
tora ima specifičnu povijest neuspjeha 
i uspjeha u suradnji s lokalnim vlastima 
no svima je zajednička potreba za stva¬ 
ranjem prostora okupljanja i razvoja 
aktivne zajednice, lako je sadržaj koji 
u društvenom centru nastaje u odnosu 
na institucionalnu kulturu najčešće 
nekomercijalan, raznovrsnost i zanim¬ 
ljivost programa i suradnji koje pro¬ 
ducira obogaćuju kulturnu sliku pa i 
turističku ponudu grada, što pokazuje 
primjer Lazareta u Dubrovniku. 


Hrvatski dom od svojih je prvih dana 
djelovao kao prostor za raznovrsne 
sadržaje i publike, lako je danas zgrada 
tek u svom manjem dijelu funkciona¬ 
lna, sadržaji koji nastaju i nude se u 
prostoru Male scene HD ukazuju na 
ukupan potencijal i potrebu za društ- 
veno-kulturnim centrom u kontekstu 
današnjeg vremena pa su sva trenutna 
zagovaračka kretanja platforme KAop- 
erativa usmjerena prema revitalizaciji 
zgrade, mapiranju potreba šire zajed¬ 
nice i programiranju kapaciteta pros¬ 
tora , čime je Hrvatski dom dio mreže 
društveno-kulturnih centara u razvoju. 
Gotovo svi prostori unutar mreže dje¬ 
luju po principu civilno-javnog partner¬ 
stva primjenom dobrog sudioničkog 
upravljanja u kulturi pri čemu je model 
upravljanja Malom scenom HD primjer 
uspješne prakse. Sve aktivnosti koje se 
posljednjih godina odvijaju oko promo¬ 
cije i razvoja društveno-kulturnih cen¬ 
tara ukazuju da lokalne vlasti zapuštene 
javne prostore trebaju vraćati u funkciju 

na način koji će biti od koristi građan¬ 
ima i s povjerenjem prema njihovim 
upravljačkim, tehničkim i kreativnim 
kapacitetima kako bijednom stavljeni u 
potpunu funkciju, na adekvatan i održiv 
način komunicirali kulturne, umjetničke 
i društvene potrebe zajednice. 

lako je Mala scena Hrvatskog doma 
primarno klupski prostor, posljednjih 
nekoliko godina prilagođava se produk¬ 
ciji radioničkih, izložbenih i izvedbenih 
programa donoseći na lokalnu kulturnu 
scenu suvremene kulturne i umjetničke 
prakse i društveni aktivizam, potičući 
refleksivan i kritički diskurs, istovre¬ 
meno razvijajući i educirajući organi¬ 
zatore, korisnike i publiku. 

Zgrada Hrvatskog doma nalazi se na 
idealnoj poziciji, u neposrednoj blizini 
jedne osnovne i dviju srednjih škola dok 
se zgrada karlovačke Gimnazije nalazi 
na manje od deset minuta udaljenosti. 
Glavni ulaz u zgradu i veliku dvoranu 
orijentiran je prema središtu grada, kar¬ 
lovačkoj Zvijezdi, a ulazi u Malu scenu 
HD i radne prostore okrenuti su prema 
parkovnim površinama i rijeci Korani. 
Sve je to itekako nezanemariv potenci¬ 
jal za razvoj lokacije na korist čitavoj 


zajednici. U zgradi trenutno djeluju 
Savez KAoperativa i njegova članica, 
Kinoklub Karlovac dok za produkciju 
programa kapacitete Male scene HD 
koriste sve članice saveza kao i druge 
udruge i inicijative. Programiranje pros¬ 
tora ukazuje na potrebu i mogućnosti 
aktiviranja lijevog krila zgrade čime 
bi se dobili društveni, radni i galeri¬ 
jski prostori. Uz ugostiteljski sadržaj, 
zgrada u budućnosti može obuhvatiti i 
kapacitete koji podržavaju razvoj malog 
i društvenog poduzetništva. Uređenje 
velike dvorane zahtjeva značajna 
financijska ulaganja u smjeru multi- 
funkcionalnog prostora koji će u većoj 
mjeri morati biti samoodrživ. Sve nave¬ 
deno dodatan je razlog za pokretanje 
društveno-kulturnog centra koji će 
uz nezavisnu kulturi poticati i raz¬ 
vijati društvenost i povezanost šire 
zajednice. 

Krajem 2018. godine Savez KAopera¬ 
tiva u partnerstvu s Gradom Karlovcem 
započinje provedbu projekta Hrvatski 
dom u centru kojim dosadašnji zag- 
ovarački proces postaje prisutniji i 
vidljiviji u zajednici a njegovi dionici 
unapređuju svoje znanje, motivaciju 
kao i svijest o tome što su društve- 

no-kulturni centri i na koje načine dopri¬ 
nose kvaliteti razvoja i života zajednice. 
Kako bi se i u praksi ukazalo na značaj i 
korist vraćanja zgrade Hrvatskog doma 
u funkciju društveno-kulturnog centra, 
u ljeto 2020. godine uređuje se okoliš 
uz lijevo krilo zgrade. Zapuštena terasa 
nekadašnjeg videokluba postaje Urbani 
park Hrvatskog doma, odnosno dnevni 
boravak na otvorenom kojim se omo¬ 
gućuje širenje sadržaja i razvoj publike 
za budući društveno-kulturni centar. 


U samo nekoliko tjedana od otvorenja, 
novouređeni prostor donio je nove 
sadržaje i publike a s javnim ustano¬ 
vama u kulturi pokrenuo suradničke 
aktivnosti kojima se potiče povezivanje 
nezavisne i institucionalne kulture. 

Sve ove aktivnosti i započete surad¬ 
nje temelj su i osnivanju neformalnog 
koordinacijskog tijela za Karlovački kul¬ 
turni klaster kojim će se u budućnosti 
dodatno unaprijediti kulturne politike. 




























Društveno-kulturni centar gradu kao stoje Karlovac svakako 
nedostaje, a angažman karlovačke nezavisne scene i aktivnosti 
koje se unazad nekoliko godina odvijaju oko i u zgradi Hrvatskog 
doma su dobar indikator da bi upravo ta zgrada mogla biti DKC 
u budućnosti. Možemo potražiti mnogo razloga zašto bi to bilo 
dobro, počevši od same lokacije zgrade u centru grada, nostalgije 
za vremenima kad je cijela zgrada živjela punim plućima do 
svojevrsnog nultog stanja u kojemu se (uz "iznimke koje potvrđuju 
pravilo" poput djelovanja KAoperative, Male Scene HD i djelomično 
uređenog prostora kojega trenutno mi iz Kinokluba koristimo te 
novopokrenutog Urbanog parka HD) trenutno nalazi, koje je dobra 
startna pozicija da se dalje napravi sveobuhvatna obnova. Znam 
da će to biti velik zahvat, ali vjerujem da bi obnova zgrade donijela 
toliko pozitivnoga, uz jako dobro planiranje i koordinaciju. 


Vrijeme će pokazati koliko će građani koristiti prostor Urbanog 
parka HD, koji na početku korištenja nakon renovacije ima dobru 
reputaciju i u kratkom periodu je organiziran velik broj programa. 
Vjerujem da će do nastanka DKC-a u punom smislu tog pojma ipak 
proći još dosta vremena, ali svi možemo iskoristiti to vrijeme za 
razvoj programa, publike i daljnje umrežavanje. 


Ksenija Sanković, Kinoklub Karlovac 




Biti građanin doista je težak posao. No, težak ne znači i nemoguć. 
Biti građanin znači osjećati odgovornost za zajednicu i okoliš 
u kojem živimo. Biti građanin znači osjećati potrebu aktivno 
djelovati za dobrobit svih u našem neposrednom okruženju. 
Programi, projekti i akcije civilnog sektora često su usmjereni 
na negativnosti u načinima na koje javne vlasti donose i 
provode odluke, u namjeri skretanja pažnje na značaj i obvezu 
pravovremenog i transparentnog uključivanja javnosti. S druge 
strane, javnost pokazuje interes za sudjelovanje tek kad se izravno 
osjeća pogođenom ili oštećenom što može biti demotivirajuće za 
sve dionike ovakvih procesa. 

Zagovaranjem i stavljanjem u praksu sudioničkog upravljanja u 
kulturi dugoročno se može ostvariti kontinuitet u interesu javnosti 
upravo zato što se suradnjama u prostorima društveno-kulturnih 
centara razvijaju povezujući odnosi i svijest o pripadnosti i 
odgovornosti za nešto veće od nas samih. 



U tom odnosu sudioničkog upravljanja svaka strana ulaže resurs 
s kojim raspolaže. U slučaju udruga civilnoga društva, što nam 
je ovdje posebno zanimljivo, ulažu se ljudi, njihove, ideje, njihov 
angažman, stručni rad i/ili razni tipovi aktivnosti i društvenog 
angažmana za kojim u društvu, nekoj lokalnoj sredini, postoji 
potreba. Su-dionički odnos ne znači automatski da je i ravno¬ 
pravan. Financijski slabiji akter u ovom obliku odnosa često je 
i manje utjecajan na procese donošenja odluka. No, financijski 
jači partner dobiva ono što on nema a to je ljudska energija, 
ljudi, ideje, njihov rad. Sudioničko upravljanje je tako oblik mod¬ 
ernog suradničkog odnosa koji svim dionicima u upravljanju 
donosi neku dobit i dobrobit. 


Vladimir Lay, predavanje Sudioničko upravljanje kroz povijest, 
održano na konferenciji o sudioničkom upravljanju, 
listopad 2019., Karlovac 

Priručnik je nastao temeljem, razgovora, izlaganja 
i bilješki uključenih sudionika na aktivnostima 
provedenim tijekom projekta Hrvatski dom u centru 
i suradnjom članova projektnog tima. Tekstove 
pripremila i uredila Ivana Francišković Olrom, 
voditeljica projekta. 

Korišteni su segmenti istraživanja kojeg je za 
potrebe projekta krajem 2019. godine provela tvrtka 
IPSOS d.o.o. Rezultati istraživanja dostupni su na 
www.kaoperativa.org 

Za više informacija o sudioničkom upravljanju 
preporučujemo izdanje Uradimo zajedno. Prakse 
i tendencije sudioničkoga upravljanja u kulturi u 
Republici Hrvatskoj, urednica Dea Vidović, Zaklada 
Kultura nova, 2018. godina. 

Savez KAoperativa zahvaljuje svim suradnicima 
i volonterima na sudjelovanju i podršci u 
zagovaranju za bolje uvjete i razvoj nezavisne 
kulture i pokretanje društveno-kulturnog centra u 
Karlovcu. 



Savez udruga KAoperativa 
Frana Kurelca 4, Karlovac 
M: 00385 95 322 1214 
E: kaoperativa@gmail.com 

www.kaoperativa.org 

Facebook: 

KAoperativa / MalaScena HD / Hrvatski dom u centru 

Informacije o EU fondovima: 
www.strukturnifondovi.hr 

Naklada: 1000 komada 
Tisak: Pečarić i Radočaj d.o.o. 

U Karlovcu, listopad, 2020. 

Fotografije: Robert Fajt, Alenka Mance, Lovro Kranjčević i Ivana Francišković Olrom 
Dizajn i grafička priprema: Josip Dujmović 


Projekt Hrvatski dom u centru (UP.04.2.1.0022) provodi Savez udruga KAoperativa 
u partnerstvu s Gradom Karlovcem. Ukupna vrijednost projekta iznosi 1 947 612,50 
kn. Sufinancirala ga je Europska unija iz Europskog socijalnog fonda u iznosu 1 
655 470,63 kn (85%). Projekt traje 24 mjeseca, od 29. listopada 2018. godine do 29. 
listopada 2020. godine. 


Europski socijalni fond: Operativni program Učinkoviti ljudski potencijali 

2014.- 2020. 

Projekt je sufinancirala Europska unija iz Europskog socijalnog fonda. 


Sadržaj dokumenta isključiva je odgovornost Saveza udruga KAoperativa. 



